Ekselences!

Ebreju kopienas vadība!

Dāmas un kungi!

Dārgie draugi!

Šis ir citāts no Frīdas grāmatas:

“Es nespēju pakustēties, stāvu kā pienaglota, it kā neredzams spēks man teiktu: “Tev tas ir jāredz! Tu esi lieciniece. Tavu acu priekšā norisinās tavas tautas traģēdija. Iegaumē un neaizmirsti notiekošo!”

Cilvēki kolonnā plūst bez sava gala – pa pusei skrien un solo, tad atkal metas uz priekšu skriešus… Pakrīt viens, pakrīt otrs… Ļaudis kāpj tiem pāri, šucmaņu steidzināti: “Ātrāk, Ātrāk!””

Kā Izraēlas Valsts vēstniecei Latvijā man tā ir grūti iedomājama realitāte, bet kā divu bērnu mammai – tas ir nepanesami.

Iztulkojot Frīdas stāstu latviski un izplatot to skolās un bibliotēkās, mēs turpinām pildīt viņas zvērestu – stāstīt dzīvajiem par visu, ko Frīda redzēja: kuru nogalināja un kurš nodeva.

Mēs ceram, ka šī vēstures stunda ir apgūta, bet joprojām šodien mēs sastopamies ar cilvēkiem, kas, piesaucot Dieva vārdu, pastrādā noziegumus pret cilvēci. Mums ir jāiestājas pret to ar visiem iespējamiem līdzekļiem

Atgriežoties pie Frīdas stāsta, mēs neatzīmētu šīs grāmatas veiksmīgu izdošanu bez Ilzes Saulītes, kura ar pašaizliedzīgu pienākuma apziņu ir veltījusi šim projektam pēdējos gadus.

Ilze, Tu vari būt ļoti lepna par sevi!

Frīda zvērēja pastāstīt patiesību, neko citu, bet tikai patiesību – mēs darām to pašu!